MÓRÁGY KÖZSÉG ÖNKORMÁNYZAT
Képviselő-testülete

Szám: Mo/4-1/2025.
J E G Y Z Ő K Ö N Y V

Készült: Mórágy Község Önkormányzat Képviselő-testületének 2025. január 27-én 8 órakor a Községházán megtartott rendes nyílt ülésén.

Jelen vannak: Glöckner Henrik polgármester, Berde Béla, Horváth Dániel, Illés Béla, Mezei Balázs képviselők (5fő)

Tanácskozási joggal megjelent: Tenczlingerné Füle Mária jegyzői megbízott

Jegyzőkönyvvezető: Tenczlingerné Füle Mária jegyzői megbízott

Glöckner Henrik polgármester köszöntötte a képviselő-testület tagjait, megállapította, hogy a testület határozatképes, az ülést megnyitotta. 

Ez után javaslatot tesz arra, hogy a meghívóban szereplő napirendi pont kerüljön megtárgyalásra.

Mórágy Község Önkormányzatának Képviselő-testülete a javaslat alapján 5 igen szavazattal, 0 nem szavazattal, 0 tartózkodással az alábbi napirendi pontokat fogadta el:

Napirendi pontok:

[bookmark: _Hlk150239288][bookmark: _Hlk187156100]1. Jelentés a lejárt határidejű határozatok végrehajtásáról, tájékoztató a polgármester elmúlt ülés óta végzett munkájáról (1. sz. előterjesztés)
Előterjesztő: Glöckner Henrik polgármester

2. Mórágy Község Önkormányzata Képviselő-testületének 2025. évi munkaterve (2. sz. előterjesztés)
Előterjesztő: Glöckner Henrik polgármester

3. A polgármester foglalkoztatási jogviszonyával kapcsolatos munkáltatói döntések meghozatala (3. sz. előterjesztés)
Előterjesztő: Berde Béla alpolgármester

4. Iskolai körzethatárok véleményezése (4. sz. előterjesztés)
Előterjesztő: Glöckner Henrik polgármester

5. Bátaszéki Önkormányzati Tűzoltóság Köztestület 2025. évi támogatása (5. sz. előterjesztés)
Előterjesztő: Glöckner Henrik polgármester

6. Az ESZGY Társulás társulási megállapodásának 10. számú módosítása (6. sz. előterjesztés)
Előterjesztő: Glöckner Henrik polgármester

7. Egyebek
- Kérelem a „Mórágy” név használatára
- Döntés a TETT támogatás 2025. évi összegéről

Zárt ülés
1. Kérelem lakásbérlet meghosszabbítására (szóbeli előterjesztés)
Előterjesztő: Glöckner Henrik polgármester

2. Lakásbérlettel kapcsolatos kérelem megtárgyalása (szóbeli előterjesztés)
Előterjesztő: Glöckner Henrik polgármester

Napirendi pontok tárgyalása:

1. Jelentés a lejárt határidejű határozatok végrehajtásáról, tájékoztató a polgármester elmúlt ülés óta végzett munkájáról (1. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

1/2025.(I.27.) Képviselő-testületi határozat
jelentés a lejárt határidejű képviselő-testületi határozatok végrehajtásáról

Mórágy Község Önkormányzat Képviselő-testülete a 98-104/2024.(XI.20.), 106-108/2024.(XI.20.), 110-114/2024.(XI.20.), 115/2024.(XI.27.), 119/2024.(XII.4.) és 122-130/2024.(XII.11.) számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja. 

2. Mórágy Község Önkormányzata Képviselő-testületének 2025. évi munkaterve (2. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Illés Béla képviselő elmondta, hogy a munkaterv összhangban van a novemberben elfogadott SZMSZ-szel. Javasolja, hogy a szeptemberi testületi ülésre az Óvoda beszámolója mellett kérjünk a Mórágyi Általános Iskola működéséről egy tájékoztatót.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.
Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:
[bookmark: _Hlk524673738]
2/2025.(I.27.) Képviselő-testületi határozat
Mórágy Község Képviselő-testületének 2025. évi munkatervéről

Mórágy Község Önkormányzata Képviselő-testülete Mórágy Község Szervezeti és Működési Szabályzatáról szóló 7/2024. (XI.20.) rendelet 16. § (1) bekezdése, valamint Magyarország helyi önkormányzatairól szóló 2011. évi CLXXXIX. törvény 44. §-a alapján Mórágy Község Önkormányzat Képviselő-testülete 2025. évi munkatervét az előterjesztés szerint elfogadja.

Határidő: folyamatos
Felelős: Glöckner Henrik polgármester

3. A polgármester foglalkoztatási jogviszonyával kapcsolatos munkáltatói döntések meghozatala (3. sz. előterjesztés) 
Előterjesztő: Berde Béla alpolgármester

Berde Béla alpolgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta: 

3/2025.(I.27.) Képviselő-testületi határozat
A polgármester foglalkoztatási jogviszonyával kapcsolatos munkáltatói döntések meghozatala

Mórágy Község Önkormányzatának Képviselő-testülete
1. Glöckner Henrik polgármester Úrnak 2025. évi szabadságának ütemezését az alábbiak szerint hagyja jóvá:

	hónap
	            nap
	időtartam

	január
	-
	-

	február
	10-14, 24-28
	10 nap

	március 
	17-19, 24-25
	5 nap

	április
	28-30 
	 4 nap

	május
	5-9, 17
	6 nap

	június
	-
	-

	július
	7-11,21-23
	8 nap

	augusztus
	-
	-

	szeptember
	-
	  -

	október
	13-18
	6 nap

	november
	-
	-

	december
	12, 29-31
	4 nap

	Összesen:
	  
	43 nap



2. felkéri a polgármestert, hogy a szabadság igénybevételéről a képviselő-testületet az igénybevételt követő ülésén a polgármesteri beszámoló keretében tájékoztassa.

Határidő: folyamatos
Felelős: Berde Béla alpolgármester 
Végrehajtásért felelős: Tenczlingerné Füle Mária jegyzői megbízott

4. Iskolai körzethatárok véleményezése (4. sz. előterjesztés) 
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta: 

4/2025.(I.27.) Képviselő-testületi határozat
Mórágy Község Önkormányzat véleménye az iskolák felvételi körzeteiről

Mórágy Község Önkormányzat Képviselő-testülete 
1. a kötelező felvételt biztosító általános iskolák felvételeiről szóló tájékoztatót elfogadja. A Mórágyi Általános Iskola felvételi körzeteivel - a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján - egyetért.
2. a Tolna Vármegyei Egységes Gyógypedagógiai Módszertani Intézmény és a Tolna Vármegyei Pedagógiai Szakszolgálat működési körzeteivel - a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján - egyetért.

Határidő: 2025. február 15.
Felelős: Glöckner Henrik polgármester 
Végrehajtásért felelős: Tenczlingerné Füle Mária jegyzői megbízott

5. Bátaszéki Önkormányzati Tűzoltóság Köztestület 2025. évi támogatása (5. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta: 


5/2025.(I.27.) Képviselő-testületi határozat
Bátaszéki Önkormányzati Tűzoltóság Köztestület 2025. évi támogatásáról

Mórágy Község Önkormányzat Képviselő-testülete a Bátaszéki Önkormányzati Tűzoltóság Köztestülettel kötendő támogatási szerződést jóváhagyja és részére a 2025. évi működésének támogatására 397 100 forint összegű vissza nem térítendő működési támogatást biztosít.

A Képviselő-testület felhatalmazza az polgármestert a támogatási szerződés aláírására.

A Képviselő-testület felkéri a Bonyhádi Közös Önkormányzati Hivatal Mórágyi Kirendeltségének gazdálkodási főelőadóját, hogy a fenti összeget a szerződésben foglalt ütemezésben utalja át a Bátaszéki Önkormányzati Tűzoltóság Köztestület részére.  

Határidő: 2025. február 28. és 2025. július 31.
Felelős: Glöckner Henrik polgármester
Határozatról értesül: Bátaszéki Önkormányzati Tűzoltóság Köztestület 7140 Bátaszék, Hunyadi u. 46.; 
BKÖH Mórágyi Kirendeltségének gazdálkodási főelőadója

6. Az ESZGY Társulás társulási megállapodásának 10. számú módosítása (6. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta: 

6/2025.(I.27.) Képviselő-testületi határozat
a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 10. számú módosításáról

Mórágy Község Önkormányzatának Képviselő-testülete
1. a Magyarország helyi önkormányzatairól szóló 2011. évi CLXXXIX. törvény 88. § (2) bekezdésében foglaltak alapján a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 10. számú módosítását - a határozat melléklete szerinti tartalommal jóváhagyja, 
1. felhatalmazza a polgármestert a társulási megállapodás módosításának és egységes szerkezetének aláírására.

Határidő: 2025. január 31.
Felelős: Tenczlingerné Füle Mária jegyzői megbízott (a határozat megküldéséért) 
Glöckner Henrik polgármester (a társulási megállapodás aláírásáért)
Határozatról értesül: Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 

7. Egyebek

- Kérelem a „Mórágy” név használatára

Glöckner Henrik polgármester elmondta, hogy a Mórágyi Iskola új alapítványt hoz létre „Mórágyi Iskola Jövőjéért Alapítvány” elnevezéssel, melyhez kérik a „Mórágy” név használatának engedélyezését. A polgármester javasolja, hogy a kérelmet támogassa a testület. Kérte a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról:

…/2025.(I.27.) Képviselő-testületi határozat
a „Mórágy” név használatának engedélyezéséről

Mórágy Község Önkormányzat Képviselő-testülete úgy határozott, hogy engedélyezi az Iskola Jövőjéért Alapítvány részére a "Mórágy" név használatát.

Az engedély az egyesület fennállásáig, jogutód nélküli megszűnéséig áll fenn.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

7/2025.(I.27.) Képviselő-testületi határozat
a „Mórágy” név használatának engedélyezéséről

Mórágy Község Önkormányzat Képviselő-testülete úgy határozott, hogy engedélyezi az Iskola Jövőjéért Alapítvány részére a "Mórágy" név használatát.

Az engedély az egyesület fennállásáig, jogutód nélküli megszűnéséig áll fenn.

Határidő: azonnal
Felelős: Glöckner Henrik polgármester 
Határozatról értesül: Iskola Jövőjéért Alapítvány képviselője

- TETT támogatás felosztása

Glöckner Henrik polgármester elmondta, hogy decemberben megküldésre került az Energiaügyi Minisztérium részére a Központi Nukleáris Pénzügyi Alapból (KNPA) nyújtott támogatások felhasználásához az önkormányzat költségterve, melyben a működési célú támogatás terhére a tavalyi összeg került betervezésre, azaz 79.158.000 forint. A polgármester elmondta, hogy sajnos a 2025-ös évben is csak működési célokra lehet felhasználni a KNPA-tól kapott támogatást. Kérte a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról:
…/2025.(I.27.) Képviselő-testületi határozat
a TETT támogatás felosztásáról

Mórágy Község Önkormányzat Képviselő-testülete a Társadalmi Ellenőrző Tájékoztató Társulás által nyújtott támogatás 2025. évi felosztását az alábbiak szerint hagyja jóvá:

1.) Működési célú támogatás: 					             79.158.000,- Ft
Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

8/2025.(I.27.) Képviselő-testületi határozat
a TETT támogatás felosztásáról

Mórágy Község Önkormányzat Képviselő-testülete a Társadalmi Ellenőrző Tájékoztató Társulás által nyújtott támogatás 2025. évi felosztását az alábbiak szerint hagyja jóvá:

1.) Működési célú támogatás: 					             79.158.000,- Ft
Határidő: azonnal
Felelős: Glöckner Henrik polgármester
Határozattal értesítve: TETT munkaszervezete
BKÖH Mórágyi Kirendeltségének gazdálkodási főelőadója

- Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás Társulási Tanácsának 2025. évi költségvetésének véleményezéséről

Glöckner Henrik polgármester elmondta, hogy a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás társulási megállapodása szerint a társult önkormányzatok képviselő-testületeinek szükséges előzetesen véleményezni a társulás költségvetését. A polgármester elmondta, hogy a társulásnak feladatellátási kötelezettsége Mórágy település felé nincs, ezért nekünk sincs kötelezettségünk a társulás felé, de mivel tagjai vagyunk, ezért a költségvetést véleményeznünk kell. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

/2025.(I.27.) Képviselő-testületi határozat
Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás Társulási Tanácsának 2025. évi költségvetésének véleményezéséről
Mórágy Község Önkormányzat Képviselő-testülete a Bátaszék és Környéke Önkormányzatainak Egészségügyi, Szociális és Gyermekjóléti Intézmény- fenntartó Társulás 2025. évi költségvetését elfogadja.   

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta: 


[bookmark: _Hlk189469947]9/2025.(I.27.) Képviselő-testületi határozat
Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás Társulási Tanácsának 2025. évi költségvetésének véleményezéséről

Mórágy Község Önkormányzat Képviselő-testülete a Bátaszék és Környéke Önkormányzatainak Egészségügyi, Szociális és Gyermekjóléti Intézmény- fenntartó Társulás 2025. évi költségvetését elfogadja.   

Felelős: Glöckner Henrik polgármester
Határidő: 2025. január 31.
Határozattal értesítendő: BKÖH Mórágyi Kirendeltségének gazdálkodási főelőadója
ESZGY Társulás Bátaszék 

- A Völgységi Önkormányzatok Társulása 2025. évi költségvetésének elfogadása

Glöckner Henrik polgármester elmondta, hogy 2025. január 24-én pénteken megérkezett a Völgységi Önkormányzatok Társulása 2025. évi költségvetésének tervezete, melyről a Képviselő-testületnek döntést kell hoznia. Mórágy Község Önkormányzatának az idei évben 636 000 Ft-tal kell hozzájárulnia a Társulás költségeihez. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

/2025.(I.27.) Képviselő-testületi határozat
A Völgységi Önkormányzatok Társulása 2025. évi költségvetésének elfogadásáról

Mórágy Község Önkormányzatának Képviselő-testülete a határozat 1. melléklete szerint hagyja jóvá a Völgységi Önkormányzatok Társulásának 2025. évi költségvetését.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta: 

a Völgységi Önkormányzatok Társulása 2025. évi költségvetésének elfogadásáról

Mórágy Község Önkormányzatának Képviselő-testülete a határozat 1. melléklete szerint hagyja jóvá a Völgységi Önkormányzatok Társulásának 2025. évi költségvetését.

Határidő: 2025. február 15.
Felelős: Glöckner Henrik polgármester
Határozatot kapja: Völgységi Önkormányzatok Társulása
BKÖH Mórágyi Kirendeltségének gazdálkodási főelőadója


Horváth Dániel képviselő megkérdezte, hogy a régi postaépületnél az úton lévő nagy lyukakat mart aszfalttal meg lehetne-e csináltatni?

Glöckner Henrik polgármester elmondta, hogy nem látja akadályát, a költségvetésnél tervezni kell vele.

Horváth Dániel képviselő elmondta, hogy jó lenne a közterületeken több kukát kihelyezni.

Glöckner Henrik polgármester elmondta, hogy ezzel is tervezni kell a költségvetésnél.

Illés Béla képviselő elmondta, hogy a Petőfi utcában a Janicsekék előtt is van két nagy gödör, arra is ki kellene találni valamit.

Glöckner Henrik polgármester elmondta, hogy ezt szintén tervezni kell a költségvetésben.

Illés Béla képviselő megkérdezte, hogy a Tolna Vármegyei Önkormányzat által nyújtott támogatásból a Présház és Orvosi rendelő felújítása mikor valósul meg?

Glöckner Henrik polgármester elmondta, hogy az év első felében kész lesz a Présház, az Orvosi rendelő esetében egyeztetett a festővel, aki azt mondta, hogy mivel az épület külső festésről is szó van, így meg kell várni, hogy éjjel-nappal ne menjen 10 fok alá a hőmérséklet, ez körülbelül április-május környéke.

Illés Béla képviselő megkérdezte, hogy a fedezetet meg kaptuk-e rá?

Glöckner Henrik polgármester elmondta, hogy a pénz rendelkezésre áll.


A nyílt testületi ülésen több kérdés, hozzászólás nem volt, a polgármester megköszönte az azon való részvételt, és az ülést 8 óra 40 perckor bezárja.


Kmft.




Glöckner Henrik 					    Filczinger Ágnes
  	   polgármester						jegyző

